《再和叔弼暑饮》
宋代·李复

古制虽存事一新，奇峰时作火云升。
凭风高栋能虚爽，欲雨炎云故郁蒸。
适意浮沉多野果，热中咀嚼喜清冰。
别裁伪体亲风雅，若比阴铿岂敢膺。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。